ΑΠΟΦΑΣΕΙΣ
Αριθμ. απόφ. ΔΣ 223/3/23.03.2023
Ηλεκτρονική υποβολή αιτήσεων για την έκδοση και χορήγηση αποσπασμάτων από τα κτημα-
τολογικά διαγράμματα (ΑΚΔ) από τα τηρούμενα βιβλία στα Έμμισθα Υποθηκοφυλακεία που
λειτουργούν ως Κτηματολογικά Γραφεία του άρθρου 23 του ν. 2664/1998 .
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ Ν.Π.Δ.Δ. ΕΛΛΗΝΙΚΟ ΚΤΗΜΑΤΟΛΟΓΙΟ
Έχοντας υπόψη:
1. Τον ν. 2664/1998 «Εθνικό Κτηματολόγιο και άλλες
διατάξεις» (Α’ 275) και ειδικότερα το εδάφιο δεύτερο της
παρ. 1 του άρθρου 22, όπως έχει τροποποιηθεί με το
άρθρο 64 του ν. 4903/2023 (Α’ 46), 23 παρ. 1 και 24.
2. Τον ν. 4164/2013 «Συμπλήρωση των διατάξεων περί
Εθνικού Κτηματολογίου και άλλες ρυθμίσεις» (Α’ 156) και
ειδικότερα του τρίτου εδαφίου της παρ. 1 του άρθρου 1.
3. Τον ν. 4512/2018 «Ρυθμίσεις για την εφαρμογή των
Διαρθρωτικών Μεταρρυθμίσεων του Προγράμματος
Οικονομικής Προσαρμογής και άλλες διατάξεις» (Α’ 5)
και ειδικότερα της παρ. 1 και 3 του άρθρου 1.
3. Την παρ. 2 του άρθρου έκτου του ν. 4617/2019 «Κύρωση του Πρωτοκόλλου της Ναγκόγια σχετικά με την
πρόσβαση στους γενετικούς πόρους και τον δίκαιο και
ισότιμο καταμερισμό των οφειλών που απορρέουν από
τη χρησιμοποίησή τους, στη Σύμβαση των Ηνωμένων
Εθνών για τη Βιοποικιλότητα και άλλες διατάξεις» (Α’ 88).
4. Την υπ’ αρ. 231406/23.03.2023 εισήγηση του Προέδρου του Δ.Σ. ως ασκούντα χρέη Γενικού Διευθυντή.
5. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αλλά η δαπάνη αυτή βαρύνει αποκλειστικά τον προϋπολογισμό του Νομικού Προσώπου
Δημοσίου Δικαίου με την επωνυμία «Ελληνικό Κτηματολόγιο», αποφασίζουμε:
Άρθρο 1
1. Η ηλεκτρονική υποβολή αιτήσεων για την έκδοση
και χορήγηση αποσπασμάτων από τα κτηματολογικά διαγράμματα (ΑΚΔ) από τα τηρούμενα βιβλία στα Έμμισθα
Υποθηκοφυλακεία που λειτουργούν ως Κτηματολογικά
Γραφεία του άρθρου 23 του ν. 2664/1998, διενεργείται
από κάθε φυσικό και νομικό πρόσωπο στο εξής «Χρήστης Αιτών» που έχει έννομο συμφέρον και επιτυγχάνε-
ται τεχνικά με τη χρήση διαδικτυακών υπηρεσιών.
2. Η ηλεκτρονική υποβολή των αιτήσεων της παρ. 1
μπορεί να διενεργείται καθόλη τη διάρκεια κάθε ημερολογιακής ημέρας με τη χρήση των κωδικών που ο αιτών
διαθέτει για την εισαγωγή στο taxisnet.
3. Ο «Χρήστης Αιτών» μετά την εισαγωγή του στην
εφαρμογή σύμφωνα με την παρ. 2, συμπληρώνει τη φόρμα της ηλεκτρονικής αίτησης και συγκεκριμένα πεδία
που αφορούν στο είδος του αιτούμενου διαγράμματος
(ΑΚΔ), το Έμμισθο Υποθηκοφυλακείο που λειτουργεί ως
Κτηματολογικό Γραφείο, στην τοπική αρμοδιότητα του
οποίου υπάγεται το ακίνητο για το οποίο ζητείται η έκδοση του διαγράμματος, καθώς και την αιτιολογία της
νόμιμης χρήσης για την οποία προορίζεται το αιτούμενο
διάγραμμα. Τα στοιχεία του αιτούντος ανακαλούνται από
το σύστημα αυτοματοποιημένα μετά την εισαγωγή του,
κατά μεταφορά από την εφαρμογή του taxisnet. Για τις
υποβαλλόμενες αιτήσεις και τα χορηγούμενα διαγράμματα διενεργούνται κατά την εκτέλεση της διαδικασίας
συστημικοί έλεγχοι πληρότητας και ορθότητας.
4. Τα εκδιδόμενα διαγράμματα σύμφωνα με τις προηγούμενες παραγράφους έχουν μορφή pdf, φέρουν υπο-
γραφή και σφραγίδα του Γενικού Διευθυντή του Νομικού
Προσώπου Δημοσίου Δικαίου Ελληνικό Κτηματολόγιο
και αποθηκεύονται στο σύστημα. Στα διαγράμματα
αναγράφεται μοναδικός συστημικός κωδικός για την
πιστοποίηση της αυθεντικότητάς τους μέσω λειτουργίας
υπηρεσίας επιβεβαίωσης αυθεντικότητας. Το εκτύπωμα
του διαγράμματος που αποστέλλεται στον αιτούντα και
φέρει προηγμένη ηλεκτρονική υπογραφή, λογίζεται ως
επίσημο αντίγραφο.
5. Οι διατάξεις του παρόντος εφαρμόζονται και στο
Κτηματολογικό Γραφείο Θεσσαλονίκης της παρ. 2 του
άρθρου 52 του ν. 4277/2014 (Α’ 156), καθώς και στα
Έμμισθα Υποθηκοφυλακεία που έχουν συσταθεί κατά
μετατροπή από πρώην Ειδικά Άμισθα Υποθηκοφυλακεία
σύμφωνα με την παρ. 3 του άρθρου 32 του ν. 4456/2017
(Α’ 5) και λειτουργούν ως Κτηματολογικά Γραφεία του
άρθρου 23 του ν. 2664/1998.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Μαρτίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 1951
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1951/24.03.2023
Άρθρο 2
Η ισχύς της παρούσας απόφασης για την έκδοση και χορήγηση αποσπασμάτων από τα κτηματολογικά διαγράμ-
ματα (ΑΚΔ) από τα τηρούμενα βιβλία στα Έμμισθα Υποθηκοφυλακεία/Κτηματολογικά Γραφεία του άρθρου 23
του ν. 2664/1998 αρχίζει την 27.03.2023, ημέρα Δευτέρα.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 23 Μαρτίου 2023
Ο Πρόεδρος
ΔΗΜΗΤΡΗΣ ΣΤΑΘΑΚΗΣ

[Source: 20230201951.pdf | Tokens: 4033]